62019TO0129_INF
Διάταξη του Γενικού Δικαστηρίου (τέταρτο τμήμα) της 25ης Μαρτίου 2020 – Necci κατά Επιτροπής
(Υπόθεση T-129/19)
«Προσφυγή ακυρώσεως – Υπαλληλική υπόθεση – Συμβασιούχοι υπάλληλοι – Κοινωνική ασφάλιση – RCAM – Απόρριψη αιτήσεως υπαγωγής – Εκπρόθεσμο – Νέο ουσιώδες περιστατικό – Απαράδεκτο»
1.
Υπαλληλικές προσφυγές – Προηγούμενη διοικητική ένσταση – Προθεσμίες – Χαρακτήρας δημοσίας τάξεως – Εκπρόθεσμη άσκηση – Έναρξη νέας προθεσμίας – Προϋπόθεση – Νέο ουσιώδες περιστατικό – Έννοια
(Άρθρο 270 ΣΛΕΕ· Κανονισμός Υπηρεσιακής Καταστάσεως των υπαλλήλων, άρθρα 90 και 91· Καθεστώς που εφαρμόζεται επί του λοιπού προσωπικού, άρθρο 117)
(βλ. σκέψεις 36-39, 42, 48)
2.
Υπαλληλικές προσφυγές – Βλαπτική πράξη – Έννοια – Αμιγώς επιβεβαιωτική πράξη – Δεν εμπίπτει
(Κανονισμός Υπηρεσιακής Καταστάσεως των υπαλλήλων, άρθρο 90 § 2)
(βλ. σκέψεις 40, 41)
Αντικείμενο
Προσφυγή δυνάμει του άρθρου 270 ΣΛΕΕ με αίτημα την ακύρωση της αποφάσεως της αποφάσεως της Επιτροπής, της 18ης Απριλίου 2018, με την οποία απορρίφθηκε σιωπηρώς η από 18 Δεκεμβρίου 2017 αίτηση υπαγωγής του προσφεύγοντος στο Κοινό σύστημα υγειονομικής ασφάλισης των οργάνων των Ευρωπαϊκών Κοινοτήτων (RCAM).
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Ο Claudio Necci φέρει τα δικά του δικαστικά έξοδα, καθώς και εκείνα στα οποία υποβλήθηκε η Ευρωπαϊκή Επιτροπή.
3)
Το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης φέρουν τα δικά τους δικαστικά έξοδα.